**ΔΗΜΟΣΚΟΠΗΣΗ**

**ΔΗΜΟΣΚΟΠΙΚΗ ΕΡΕΥΝΑ**

Η μορφή αυτή έρευνας έχει ως κύριο σκοπό την ε**κτίμηση της κατανομής ενός συνόλου στα διάφορα επίπεδα μιας μεταβλητής** που παρουσιάζει ενδιαφέρον. Η δημοσκόπηση είναι μια μορφή έρευνας που περιλαμβάνει ποσοτικά στοιχεία με την έννοια ότι γίνονται μετρήσεις διαφόρων μεταβλητών σε σχέση με ένα κεντρικό ερώτημα που θέτουμε. Όμως, δεν περιλαμβάνει συνήθως μια ανάλυση της σχέσης μεταξύ των διαφόρων μεταβλητών που εμπλέκονται στην έρευνα.

Οι δημοσκοπήσεις έχουν στόχο να εξυπηρετήσουν **πρακτικούς και όχι επιστημονικούς σκοπούς.** Επίσης, βασίζονται στην γνώμη τυχαίου δείγματος ανθρώπων που συμμετέχουν.

Παραδείγματα δημοσκοπικής έρευνας:

* Οι πολιτικές δημοσκοπήσεις έχουν στόχο να εκτιμήσουν την κατανομή των ψηφοφόρων στα διάφορα κόμματα, την κατανομή των προτιμήσεων των ψηφοφόρων μεταξύ των διαφόρων υποψηφίων ή των διαφόρων προγραμματικών δηλώσεων.
* Η ενασχόληση των εφήβων με τον αθλητισμό
* Οι διατροφικές συνήθειες των νέων
* Η ενημέρωση των Ελλήνων για το περιβάλλον

**ΣΥΝΤΑΞΗ ΕΡΩΤΗΜΑΤΟΛΟΓΙΟΥ**

|  |  |
| --- | --- |
| Καταγραφή των πληροφοριών που θέλουμε να συγκεντρώσουμε | **ΤΙ** θέλουμε να μάθουμε |
| Καταγραφή των ατόμων που θέλουμε να μελετήσουμε | **ΠΟΙΟΥΣ** θέλουμε να ρωτήσουμε |
| Επιλογή του είδους των ερωτήσεων που θα χρησιμοποιήσουμε | **ΠΩΣ** θα τους ρωτήσουμε |

**Α. Τα χαρακτηριστικά ενός καλού ερωτηματολογίου**

|  |  |  |
| --- | --- | --- |
| 1 | Το περιεχόμενο είναι τέλεια ευθυγραμμισμένο με τους σκοπούς της έρευνας | Απαντάει στο ΤΙ, το ΠΟΙΟΥΣ και το ΠΩΣ |
| 2 | Κατασκευάζεται με γνώμονα τα χαρακτηριστικά των ερωτώμενων | * Το μορφωτικό τους επίπεδο * Την έκταση ενημέρωσης τους στο θέμα * Την εμπειρία τους σε τέτοιες διαδικασίες |
| 3 | Είναι σύντομο – ευθύ – απλό και οικονομικό | |
| 4 | Εξασφαλίζει την μεγαλύτερη δυνατή ανταπόκριση | * Φαίνεται και είναι ευχάριστο * Δεν φέρνει σε δύσκολη θέση τους ερωτώμενους * Περιέχει κατανοητές ερωτήσεις * Δεν παραβιάζεται η ανωνυμία των ερωτώμενων |
| 5 | Περιέχει καλοδιατυπωμένες ερωτήσεις | * Είναι σύντομες * Έχουν γλώσσα κατανοητή * Είναι πολύ συγκεκριμένες * Δεν είναι σύνθετες, δεν ζητούνται πολλά σε μία |

**Β. Μορφές ερωτήσεων**

|  |  |  |
| --- | --- | --- |
|  | **Ερωτήσεις ανοικτής απάντησης** | **Ερωτήσεις κλειστής απάντησης** |
| Διαμορφώνεται , επινοείται και συμπληρώνεται από τον ερωτώμενο. | Δίνεται μια σειρά απαντήσεων και ο ερωτώμενος καλείται να επιλέξει. |
| Μπορεί να είναι σύντομης ή εκτεταμένης απάντησης | Μπορεί να είναι   * **ΠΟΛΛΑΠΛΗΣ ΕΠΙΛΟΓΗΣ** μιας εκ των δεδομένων (3-5) σύντομων απαντήσεων * **ΕΝΑΛΛΑΚΤΙΚΗΣ ΑΠΑΝΤΗΣΗΣ** μιας εκ των   δύο δεδομένων απαντήσεων  (ναι-όχι, σωστό-λάθος)   * **ΔΙΑΒΑΘΜΙΣΜΕΝΗΣ ΚΛΙΜΑΚΑΣ** επιλογή ενός από τα επίπεδα της φραστικής ή αριθμητικής κλίμακας (3-5 επίπεδα) |
| **Θετικά** | * Ελευθερία διατύπωσης και έκφρασης * Αντανακλούν πλήρως την γνώμη του * ερωτώμενου * Είναι εύκολη η σύνταξη τους | * Εύκολη απάντηση * Εύκολη ταξινόμηση * Οικονομία χρόνου |
| **Αρνητικά** | * Δυσκολότερη η απάντηση τους * Απαιτεί υπευθυνότητα και χρόνο από τον ερωτώμενο * Δύσκολη η ταξινόμηση των απαντήσεων | * Οι απαντήσεις είναι εκτίμηση του ερευνητή * Ο ερωτώμενος μπορεί να έχει άλλη άποψη * Δύσκολή η σύνταξη τους |

**ΣΤΑΤΙΣΤΙΚΗ ΑΝΑΛΥΣΗ**

Παρά την συχνά κακή χρήση της, η στατιστική μπορεί να αποτελέσει ένα ισχυρό εργαλείο για την λήψη αποφάσεων.

**Μορφές στατιστικής**

* **Περιγραφική στατιστική:**

Συλλογή και ταξινόμηση κατά ομάδες των δεδομένων τα οποία ακολούθως παρουσιάζονται υπό μορφή ανάλυσης σε πίνακες ή διαγράμματα ώστε αυτά να γίνουν ευκολότερα αντιληπτά.

* **Επαγωγική στατιστική:**

1. Εξαγωγή συμπερασμάτων για τον πληθυσµό στοιχείων µε τα αποτελέσµατα που προκύπτουν από τις παρατηρήσεις ενός δείγµατος.
2. Χρησιμοποιεί τις ίδιες μεθόδους με την περιγραφική αλλά βοηθάει στην διαδικασία της γενίκευσης.

**ΓΡΑΦΙΚΕΣ ΠΑΡΑΣΤΑΣΕΙΣ**

Οι γραφικές παραστάσεις χρησιμοποιούνται για την αποτελεσματική, γρήγορη και συνολική παρουσίαση των ερευνητικών αποτελεσμάτων. Η συνολική και συνοπτική εικόνα των ερευνητικών αποτελεσμάτων σε γραφικές παραστάσεις βοηθάει στην εξαγωγή των συμπερασμάτων. Οι διάφορες μορφές γραφικών παραστάσεων είναι οι ακόλουθες.

|  |  |  |
| --- | --- | --- |
| **ΠΙΤΑ** |  | Παρουσίαση αναλογιών Εμφάνιση των τμημάτων σε σχέση με το σύνολο Τα γραφήματα πίτας σχεδιάζουν μια μεμονωμένη σειρά δεδομένων |
| **ΜΕ ΓΡΑΜΜΗ** |  | Παρουσίαση του μεγέθους των αλλαγών και των τάσεων με το πέρασμα του χρόνου  Σύγκριση πολλών σειρών δεδομένων. |
| **ΜΕ ΣΤΗΛΕΣ** |  | Σύγκριση πολλών σειρών δεδομένων με κάθετες στήλες |
| **ΜΕ ΡΑΒΔΟΥΣ** |  | Σύγκριση πολλών σειρών δεδομένων με οριζόντιες ράβδους |